Dimitrie Cantemir s-a născut la 26 octombrie 1673 în localitatea Silişteni din 
județul Fălciu, azi comuna Dimitrie Cantemir din județul Vaslui în partea de sud a 
oraşului Huşi. A fost fiul lui Constantin şi al Anei. La 15 ani a fost luat ostatic la 
Constantinopol unde a stat 17 ani, ca zălog al tatălui său pe lângă Înalta Poartă, 
înlocuindu-l pe Antioh, devenit ulterior domn al 
Moldovei. 


Din luna martie 1693 până în luna aprilie a 
aceluiaşi an, după moartea tatălui său, a fost ales 
domn al Moldovei, dar Înalta Poarta nu l-a 
confirmat, astfel încât s-a întors la 
Constantinopol pentru a-şi continua studiile. Cu 
prilejul unui război turco-austriac a efectuat o 
călătorie în Europa Centrală, ajungând şi în 
Banat, la Timişoara. A avut astfel ocazia de a se 
convinge de unitatea lingvistică a poporului 
român. Antioh, fratele mai mare şi-a însuşit 
întreaga moştenire, lăsându-l într-o situaţie 
precară. Din 1695 a fost capuchehaie la 
Constantinopol, al fratelui său Anfioh, acesta 
fiind ales domn. 


S-a căsătorit cu fiica lui Şerban 
Cantacuzino, Casandra, care i-a dăruit mai 
mulți copii, între care viitorul poet, scriitor şi 
diplomat rus Antioh Dimitrievici Cantemir 
(1709-1744). 

Turcii l-au înscăunat pe Dimitrie Cantemir 
la Iaşi în 1710, având încredere în el, dar noul 
domn - cărturar a încheiat la Luţk în Rusia, în 2 
aprilie -13 aprilie 1711, un tratat secret de 
alianță cu Petru cel Mare, în speranţa eliberării 
țării de sub domnia turcească. În politica 
externă s-a orientat înspre Rusia. În subsidiar, 
s-a afirmat chiar faptul că ar fi încercat alipirea 
Moldovei Imperiului Rus aşa cum făcuse şi | 
Ucraina. A fost un adept al domniei autoritare, 
adversar al atotputernicei marii boierimi şi a 
fost împotriva transformării țăranilor liberi în 
şerbi. 

După doar un an de domnie (1710-1711) s-a 
alăturat lui Petru cel Mare în războiul ruso-turc 
şi a plasat Moldova sub suzeranitate rusească. |. 
După ce a fost înfrânt de turci la Stănileşti - 
Fălciu pe Prut, neputându-se întoarce în 
Moldova, a emigrat în Rusia, unde a rămas cu familia sa. A devenit consilier intim al 
lui Petru ] şi a desfăşurat o activitate ştiinţifică rodnică. Lângă Harcov i s-a acordat 
un întins domeniu feudal şi a fost investit cu titlul de Principe Serenissim al Rusiei la 1 
august 1711. 


A murit pe moşia sa Dimitrievka la Kharkov în 1723 și a fost înmormântat în 
Rusia. Actualmente, osemintele sale se odihnesc în Biserica Trei lerarhi din Iași. 


Dimitrie Cantemir - cărturar 


A fost primul român ales membru al Academiei din Berlin în 1714. În opera lui 
Cantemir, influențată de umanismul Renașterii și de gândirea înaintată din Rusia, 
s-au oglindit cele mai importante probleme ridicate de dezvoltarea social-istorică 
a Moldovei dela sfârşitul secolului al XVII-lea şi începutul secolului al XVIII-lea. 


Opere principale 

„Divanul sau gâlceava înțeleptului cu lumea”, scrisă în română și tipărită la laşi 
în 1698. Această operă este prima lucrare filosofică românească. În această lucrare 
întâlnim disputele medievale despre timp, suflet, natură sau conştiinţă. Dimitrie 
Cantemir sugerează superioritatea omului asupra celorlalte vieţuitoare, face din om 
un stapân al lumii, susține superioritatea vieții spirituale asupra condiţiei biologice a 
omului, încearcă să definească concepte filosofice și să alcătuiască o terminologie 
filosofică. 

“Istoria ieroglifică”, scrisă la Constantinopol în română (1703 - 1705). Este 

considerată prima încercare de roman politic-social. Cantemir satirizează, 
recurpând la alegorie, boierimea intrigantă care a acaparat pământurilor țăranilor. 
Lucrarea cuprinde cugetări, proverbe şi versuri care reflectă influența poeziei 
populare. 

“Hronicul vechimei a român-moldo-vlahilor”, 
| scrisă în română (1719 - 1722), cuprinde istoria 
noastră de la origini până la descălecare. Susține 
| ideea cronicarilor: originea comună a tuturor 
românilor. Pentru scrierea acestei lucrări, Dimitrie 
Cantemir a consultat peste 150 de izvoare române şi 
străine în limbile latină, greacă, polonă și rusă. 

“Istoria Imperiului Otoman” (Creşterea şi 
descreşterea curţii otomane), redactată în latină 
(Incrementa atque Decrementa Aulae Otomanicae) 
între 1714 şi 1716. În această lucrare Dimitrie 
Cantemir a relatat istoria imperiului otoman şi a 
analizat cauzele care ar fi putut duce la destră 
marea sa. A insistat şi asupra posibilităţilor 
popoarelor asuprite de a-şi recuceri libertatea. 
Lucrarea a fost tradusă şi publicată în limbile 
engleză, franceză şi germană. 

“Descriptio Moldaviae” (Descrierea Moldovei), 
scrisă în latină (1714 - 1716), când trăia în Rusia, la 
cererea Academiei din Berlin. 

„Descriptio Moldaviae” cuprinde trei părţi: 

Prima parte este consacrată descrierii 
geografice a Moldovei, a munților, a apelor şi a 
câmpiilor. Dimitrie Cantemir a elaborat prima hartă 
a Moldovei. A prezentat flora şi fauna, târgurile şi 
capitalele țării de-a lungul timpului. 

În partea a doua a lucrării este înfăţişată 
organizarea politică şi administrativă a țării. S-au 
făcut referiri detaliate la forma de stat, alegerea sau 
scoaterea din scaun a domnilor, la obiceiurile 
prilejuite de înscăunarea domnilor sau de mazilirea 
lor, delogodnă, nunţi, înmormântări. : 


- În ultima parte a lucrării există 
informații despre graiul moldovenilor, despre 
slovele folosite, care la început au fost latineşti, după 
pilda tuturor celorlalte popoare a căror limbă încă e 
alcătuită din limba cea română, iar apoi înlocuite cu 
cele slavoneşti . Lucrarea prezintă interes nu numai 
pentru descrierea geografică sau politică bine documentată, ci şi pentru observaţiile 
etnografice şi folclorice. Dimitrie Cantemir a fost primul nostru cărturar care a 
cuprins în sfera cercetărilor sale etnografia şi folclorul. 


Alte opere 


* “Compendium universae logices institutionis” (Prescurtare a sistemului 
logicii generale) 

+ “Monarchium physica examination” (Cercetarea naturală a monarhiilor) 

“Sistemareligiae mahomedane” 
“Cartea muzicii” (Kitab-i-musiki) 

“Kitab-i-musiki”, Cartea muzicii, scrisă în limba turcă, este una dintre primele 
lucrări ale savantului domnitor, concepută în perioada vieții acestuia din Istanbul. 
Lucrarea cuprinde un studiu aprofundat al muzicii otomane laice şi religioase, 
savantul punând în discuţie importanța muzicii religioase şi influențarea acesteia de 
către muzica bisericească bizantină. Studiul se referă la compozitori otomani, 
cuprinzând ilustrarea curentelor şi tematicilor, exemplificate printr-o redare a 
notelor şi gamelor într-un sistem de note. Este prima lucrare dedicată muzicii, 
concepută într-un stil savant. Finalul studiului este însoțit de o culegere de melodii a 
diverșilor compoziţii, precum şi un număr de 20 de creații proprii. Datorită acestei 
lucrari, Dimitrie Cantemir a intrat în istoria muzicală a Turciei ca fondator al 
muzicii laice şi studios al celei religioase sub numele de Cantemiroglu (fiul lui 
Cantemir). 

GENEALOGIE BUCOVINA ( 

ÎNRUDIREA FAMILIEI CAVALERILOR 


II ) 


DE FLONDOR 


CU FAMILIA BARONILOR DE HURMUZAKI 


Arbore genealogic întocmit de loana- Andreea Pânzar şi Mihai Pânzaru-Bucovina 


Doxaki Hurmuzaki Ilinka (Meana) Murguleţ 


(*19.01.1782-Horodiştea) / +30.03/11.04.1857/Cernauca) 


1. Constantin 2. Eudoxiu 
(*12.11.1811- (* 29.09.1812- 
Cernauca/ + Cernauca/ + 
15/27.02.1869- 28.01./10-02.1874- 
Viena/ Cernăuţi 
înmormântat înmormântat 
Dulceşti) Cernauca) 


3.1 Eudoxiu (Doxuță) 3.2 Elena (1847-1876) 
(* 18.06.1845-Cernăuți / +10.06.1931-Cernăuţi) = 


Iancu de Zotta 
Ştefania de Petrovicz 


3.1.1. Elena 
(18.12.1875- 00.06.1887) 


2. lancu cay. de 


Şerban Neagoe 
(*14.02.1900/ + 3.11.1971-Bucureşti) (* 31.07.1901 /+ 8.12.1952-Bucureşti) 


Nadejda Știrbey (? - 12.11.1994) "Elena de Grigorcea ( ?-? ) 


Mircea 
(*11.02.1941) 


Iancu 
(%* 11.10.1937) 


1 Ana-Maria Vescan 
(*16.06.1942-Târnăveni) 
=2_2 


Antigona Bercea 


Marina (*1961) = Andreas Hoffman e, Mihai (Michael) /*1968/ 


Elisabeth-Cristine, baroneasă 
von Gersdorff 


Katharina-Maria (*29.11.1999) 

(1796 / + 17.01.1858) 


4. Eufrosina 
(*4.02.1820-Cernauca/ + 14.02.1891- 
Cernauca) 


Petrache Petrino 


4.1 Pulheria 


Victor baron Stârcea 


Mircea 
(24.07.1903 - 26.10.1927-Storojineţ) 


Maria-loana (Mioana) 
(*20.03.1937) 


Radu Miclescu 


Blazonul baronilor Hurmuzaki 

kkkkăk 


ÎNRUDIREA FAMILIEI CAVALERILOR DE FLONDOR 
CU FAMILIA BARONILOR DE HURMUZAKI 


Arbore genealogic întocmit de Ioana- Andreea Pânzar şi Mihai Pânzaru-Bucovina 


5. Eliza (Săftica) 6. Alexandru 


(19.11.1821/ + (Alecu) 
3.04.1885- (*16.08.1823- 
Dulceşti) Cernauca/ + 
8/20.03.1871- 
= Neapole/ 
Gheorghe înmormântat 
Sturdza Dulceşti) 


4.2 Neana 


Vasile Volan 


Sever 
(* 14/27.04.1874-Chisălău/ + 
00.10.1943/Orsk (URSS) 


Margareta de Grigorcea 


Ruxanda 
(%1911 - ?) 
= Andrei 
d'Albon 


Iancu 
(lancuşor) 
(1909-1988) 


ALEXANDRU_(Alecu) HURMUZAKI 
(1823-1871) - fiul lui Doxaki și frate cu 
Eudoxiu-istoricul; 

Studii în Drept la Viena. Cofondator al 
ziarului «Bucovina» alături de fratele său 
Gheorghe. Din 1867 deputat în Dieta 
Bucovinei. Din 1866 membru titular al 


Academiei Române. 
Alexandru N. a =1946)- 


nepotul de fiu al lui Doxaki și nepot de frate al 
lui Eudoxiu-istoricul; 

Studii în Drept la Cernăuţi. Fost mareșal al 
Bucovinei. Deputat şi senator. Din 1899 
Vicepreședinte al Societăţii pentru Cultura și 
Literatura Română în Bucovina. 


4.3 Dimitrie (Mitică ; poetul Bucovinei) 
(*1/13.10.1844 (1846?) Rujniţa(Basarabia) / + 
29.04.1878 București 


Victoria Dobrowolski de Buchental (1847-1866) 


7. Nicolai (Nicu) 
(*19.03.1826- 
Cernauca/ 
+19.09.1909- 
Cernăuţi) 


Natalia, baroneasă 
de Stârcea 


4.4 
Alexandru 


Petre Nicolai 
(1865?- 1866) (*1915 /4+?- 
Nuremberg) 


CONSTANTIN HURMUZAKI (1811 1869) - 
fiul lui Doxaki şi fratele lui Eudoxiu- istoricul; 
Studii în Drept la Viena. Stabilit în Moldova, 
unde ca avocat al unor mari familii boiereşti 
pledează în procese la Petersburg câştigând 
procesele ce aveau ca speță uzurparea moșiilor 
boierilor moldoveni. 

Ministru al Justiției în două rânduri în 
Guvernul Moldovei, prima oară numit prin 
decretul din 8 martie 1859 semnat de ALI.Cuza. 
Deputat în Adunarea Legislativă a Moldovei 
(1860-1861) şi în Camera Deputaţilor de la 
Bucureşti (1867). Prim Preşedinte al Înaltei 
Curți de Casaţie a României (1868). 


Constantin N, Hurmuzaki (1863-1937)- nepotul 
de fiu al lui Doxaki și nepotul de frate al lui 
Eudoxiu-istoricul; 

Studii la Cernăuţi și Viena, Activitate ştiinţifică 
în domeniul entomologiei, Din 1911 deputat în 
Dieta Bucovinei, Deputat în Parlamentul de la 
Viena. Membru de onoare al Academiei 
Române(1919). Membru în Consililiul Naţional 
al Bucovinei de la Cernăuţi. 


4.5 Aglaia = 


Wassilko 


(26.02.1918/ + 28.09.2004 Mahon, 


= Cavaler de Draczynski 


EUDOXIU HURMUZAKI 
(1812-1874)- fiul lui Doxaki 


Hurmuzaki; 


Studii în Drept la Viena. Cercetări 
istorice în Arhivele de la Viena, unde 
copie mii de documente în germană şi 
latină, referitoare la istoria Ţărilor 
Româneşti, documente care după 
moartea sa vor ajunge la Bucureşti şi 
vor fi tipărite de Academia Română. 
Din 1864, căpitan al Bucovinei şi ca 
atare preşedinte în Camera ei 
legislativă. 

Deputat în Dieta Bucovinei. 

Prin Diploma împărătească din 6 mai 
1872 i s-a acordat titlul de baron. 
Membru al Academiei Române 
(1872). 


Alexandru 
(3.03.1869- 


Constantin 
(3.10.1863- 


Cernăuţi/+ | | Cernăuţi/ + 

22.02.1937) 1946- 

= Pulheria Elveţia ?) 
Kalmuţki 


Alice 


Menora-Spania) 

FOAMETEA DIN UCRAINA (1932-1933) 
A FOST DECLARATĂ GENOCID DE CĂTRE RADA UCRAINEI 


"Astăzi comemorăm o zi tragică din viața poporului 
| nostru, moment în care ne aducem aminte de milioanele de 
victime nevinovate. Vorbind despre foametea din perioada 
aceea, noi va trebui să învăţăm din lecţiile istoriei. 
| Principalul lucru este că ne-am adunat pentru a comemora 
victimele noastre, prilej cu care putem spune că ne 

unoaştem propria istorie. De acum înainte vom purta 
dialog politic pe seama celor intâmplate cu 73 de ani în 
urmă. Nu este vorba de a căuta vinovații, deoarece aceştia 
sunt cunoscuți de întreaga lume. Poporul nostru doreşte să 
cunoască adevărul şi să-şi plângă victimele nevinovate" a 
subliniat liderul ucrainean, Viktor Yuşcenko, în data de 25 
noiembrie 2006, la Kiev, cu ocazia comemorării victimelor 
Holodomorului (Marea Foamete). 

n anii 1932-1933, între 7 şi 10 milioane de ucraineni au murit în urma foametei 
(holodomorului) artificiale ce a avut loc în Ucraina. Rezistența gospodăriilor 
ucrainene de a intra în colhozuri a dus la impunerea de cote de grâne ce trebuiau 
predate statului, cote ce nu au putut fi achitate. Impunerea de cote tot mai ridicate a 
dus la un dezastru. Ceea ce s-a întâmplat cu poporul ucrainean în cea de-a doua 
foamete (prima în 1921-1922) trebuie studiat atent şi momentul trebuie marcat în 
istoria mondială. 
Ea Preşedintele ucrainean Viktor Yuşcenko şi-a asumat această sarcină şi a 
înaintat un proiect Parlamentului ucrainean spre a se legifera holodomorul drept 
genocid împotriva poporului ucrainean. 


În data de 28 noiembrie 2006 Rada de la Kiev a adoptat legea cu un număr de 
233 de voturi (din 435 înregistrate) . Au votat legea CERE a declarat Holodomorul ca 
genocid: “Blocul Iulia Timoşenko” (118 voturi), Naşa Ukraina? (79 Voturi), 
Partidul Socialist (30 de voturi), Partidul Regiunilor (2 voturi) şi deputaţi 
independenţi (4 voturi). Partidul comunist a lipsit dela vot. E: 

Liderul ucrainean Viktor Yuşcenko desfăşoară în acelaşi timp 0 vastă 
campanie internațională solicitând unor țări să recunoască în mod oficial faptul că 

Marea Foamete din Ucraina din anii 1932-1933 a fost un genocid împotriva 
ului ucrainean. 
SE Cesotăi a fost recunoscut pe plan mondial de 10 state: SUA, Canada, 
Ungaria, Estonia, Australia, Argentina, Italia, Georgia, Polonia, Lituania. 

Ambasadorul Ucrainei la Bucureşti, domnul Yurii Malko a declarat recent că 
«Ucraina va fi recunoscătoare României dacă ea se va alătura țărilor care an 
recunoscut Holodomorul». De asemenea diplomatul ucrainean a mai declarat că a 
atins acest subiect în întâlniri cu reprezentanți ai Parlamentului României. 

Este deja cunoscut faptul că diplomaţia ucraineană desfăşoară o vie activitate 
de sensibilizare pe plan mondial a fenomenului Holodomorului din Ucraina. În acest 
sens pe site-urile misiunilor diplomatice ucrainene au fost postate articole şi 
materiale pe tema foametei. E: 

Ucraina va aduce tema Holodomorului în fața Organizaţiei Naţiunilor Unite. 

'Tema Holodomorului este una din temele de mare importanță aflate pe agenda 
internă şi externă a Preşedintelui Ucrainei, care va face din Viktor Yuşcenko un 
importantom politic în istoria Ucrainei. 


E TEROARE PE NISTRU ÎN ANII 1932-1933 : 
ȚĂRANI UCRAINENI ÎMPUȘCAȚI PENTRU CĂ DOREAU SĂ SE 


REFUGIEZE ÎN ROMANIA E 
-REPORTAJELE ZIARULUI «SVOBODA», ORGAN DE PRESĂ 
AL ASOCIAȚIEI NAȚIONALE A UCRAINENILOR DIN AMERICA- 


O interesantă sursă de documentare privind foametea din Ucraina din anii 
1932-1933, o prezintă studierea presei ucrainene din Diaspora. Ziarul Asociaţiei 
Naţionale a Urainenilor din America «Svoboda», ce apare în SUA, 
ne oferă o asemenea documentare având ca sursă corespondenții 
de la Bucureşti. Facem precizarea că în perioada 1918-1940, 
regiunea Cernăuţi şi Basarabia se aflau în componența Regatului 
României iar Nistrul era frontiera cu URSS. 

Numărul din 1 martie 1932 al ziarului «Svoboda» oferă | 
diasporei ucrainene din America ştiri depre uciderea țăranilor 
ucraineni care încercau să se refugieze din Ucraina în România. 
Sub titlul «Bolşevicii au împuşcat din nou ţărani ucraineni ce 
încercau să treacă Nistrul» se descrie omorârea a circa 200 de 
bărbaţi, femei și copii care doreau să scape din Ucraina. : 
Reportajul provenit de la Bucureşti menționează că țăranii 
ucraineni au fost împuşcaţi când s-au apropiat de mijlocul 
fluviului înghețat. Reprezentanți ai Parlamentului României au | 
avut informaţii privitoare la alte 20 de victime ucrainene care 
doreau să ajungă în Basarabia «incercând să primească aziby. 
Parlamentarii români au cerut guvernului să încerce să intervină Să;| 
pentru «a se stopa împuşcarea țăranilor care încercau să scape de P.. |! 
foametea din Ucraina şi de regimul comunist sovietic». j 

Numărul din 5 martie 1932 al ziarului ucrainean fă 
«Svoboda» editat în SUA, scrie din nou despre ucrainenii 
împuşcaţi pe fluviul Nistru. Se menţionează și faptul că a fost 
numită o comisie guvernamentală românească însărcinată cu 
preluarea cadavrelor împrăştiate pe albia înghețată şi 
înmormântarea acestora. Extrem de interesantă este şi mențiunea 
publicaţiei, aceea că în componența comisiei era și un militar al | 
Armatei Roşii!! La întrebarea oficialilor români de ce guvernul 
sovietic a luat o asemenea decizie brutală împotriva ţăranilor care 
încercau să se refugieze în România, oficialul sovietic a replicat: 
«Aceasta este o problemă internă a Uniunii Sovietice. Fiecare 
cetățean sovietic ştie că emigrarea fără permisiune, ori încercarea 
de a se refugia din URSS este pedepsită cu moartea!!» 

n 14 martie 1932 ziarul ne informează din surse de la Moscova că presa 
sovietică a fost informată despre faptul că Ucraina era cu 40% în urma planului de 
pregătire a însămânțărilor de pimăvară. 

n data de 21 martie, ştiri din București meţionează că un grup de 32 de 
ucraineni au forțat trecerea Nistrului. Datorită gheții subțiri 14 persoane s-au 
înecat, dar 18 persoane au ajuns în România. 

Numărul din 23 martie menţionează că autorităţile sovietice continuă să 
împuște cetățenii care doreau a se refugia peste Nistru. Și despre faptul că 
autoritățile continuau atrocitățile în satele ucrainene din apropierea frontierei. Se 
raportează şi cazuri disperate în care întregi familii ucrainene încercau să treacă pe 
malul basarabean al Nistrului cu ajutorul căruțelor echipate cu butoaie. Sub 
pretextul că se duc pe Nistru pentru a scoate apă, convoiul de căruțe a ajuns pe albia 
înghețată. Imediat ce au ajuns la mijlocul albiei s-au îndreptat în viteză spre malul 
românesc. Sub tirul gloanțelor numai un singur atelaj a ajuns în siguranță pe malul 
românesc, Sunt ştiri care menționează faptul că unii soldați sovictici au refuzat să 
tragă în țăranii inocenți, şi au fost ei înşişi executați de autoritățile sovietice. 

Numărul din 30 martie 1932 ne aduce şi o dovadă esenţială privind calvarul 
țăranilor ucraineni. Un corespondent al ziarului american «The New York Times» a 
călătorit în lungul malului românesc al Nistrului şi a vizitat spitalele unde erau 
îngrijiţi țăranii ucraineni cu plăşi împuşcate. Ziaristul american care a stat de vorbă 
cel raviețuitorii ucraineni scria: «Fiecare relatează acelaşi fapt. Ei s-au refugiat 
dt liiza foametei la care au fost supuşi după ce bolşevicii au distrus gospodăriile 


ţărăneşti forțându-i să intre în colhozuri. Cei care s-au opus păstrându-şi 
gospodăriile au fost arestaţi şi duşi în Siberia». Marea majoritate a cazurilor erau 
„identice. Fiecare refugiat ştia pericolul la care se expunea dar 
decizia lor era luată:«Era mai bine a muri de gloanțele unui 
* bolşevic decâta trăi în frig, foame şi cu frica că într-o zi KGB-ulîl 
va duce în Siberia». Cititorii americani ai prestigiosului ziar «The 
New York Times» au putut citi şi povestea dramatică a 
refugiatului Mykola Bukovan care a încercat să trecă Nistrul 
înghețat cu căruța în care avea butoaie în interiorul cărora se 
i aflau soţia sa şi doi copii de 7 şi 3 ani. Când grănicerii au deschis 
focul a sărit din căruță luându-l pe fiul său de 7 ani. A fost rănit 
numai el. Când a ajuns pe malul românesc a auzit țipetele soţiei şi 
ale copilului de 3 ani rămaşi în butoi în mijlocul Nistrului înghețat. 
Refugiații ucraineni au adus cu ei în România şi o mostră de 
«pâine ucraineană» pe care o mâncau: ea era făcută din porumb, 
amestec de paie şi corn de secară».Un grup de refugiați ucraineni 
s-a adresat Ligii Naţiunilor pentru a sestopa atrocitățile. 
Numerele publicației «Svoboda» apărute în luna aprilie 
1932, menţionează că la Bucureşti s-a instituit o comisie 
interguvernamentală româno-sovietică care a început 
investigarea incidentelor de pe Nistru din iarna anului 1931/1932. 
România era reprezentată de înalți oficiali Guvernamentali, iar 
din delegaţia sovietică făceau parte generalul KGB Menşinsky de 
la Moscova şi Redel, şeful serviciului secret sovietic al Ucrainei. 
Oficialii români au dorit ca la investigaţii să ia parte şi 
reprezentanți ai Ligii Naţiunilor întrucât într-o perioadă de 3 luni 
au fost împuşcaţi circa 1.000 de refugiați. La mijlocul lunii aprilie 
1932 guvernul român a prezentat cifra de 6.000 de refugiați 
ucraineni care au reuşit să ajungă în România în iarna anului 
1931/1932. Pentru ei s-a instituitun fond special de ajutorare. 

n luna mai 1932, ziarul «Svoboda» primeşte o lungă 
scrisoare de la Hnat Porokhiavsky, ce locuia în Bucureşti, 
probabil un lider al etnicilor ucraineni din România. Scrisoarea 
sa este un veritabil raport asupra tragediei ucrainene de pe 
Nistru, alcătuit pe baza informațiilor din presa românească dar şi pe baza unei 
documentări în teren, de-a lungul frontierei cu URSS, unde a stat de vorbă cu 
refugiații ucraineni. După relatarea unor diverse cazuri de refugiere petrecute 
începând cu 1 ianuarie 1932, Porokhiavsky îşi încheie raportul înaintat Asociaţiei 
Naţionale a Ucrainenilor din America astfel: «Toate informaţiile pe care le-am cules 
servesc ca probe a vieții grele din Ucraina, a terorii care domneşte, a persecutării 
populaţiei ucrainene de către sovietici.....». Guvernul sovietic începuse o perioadă 
de pedepsire a ucrainenilor întrucât aceştia nu-şi puteau îndeplini cota de grâne ce 
erau obligați a o da statului. Hnat Porokhiaysky îşi încheie raportul prin concluziile 
pe care le-a tras în urma intervievării a 20 de refugiați ucraineni. EL spune că 
guvernul sovietic planificase colectarea unei mari cantități de grâne în perioada 
1931/1932, fără a lua în considerare dacă un sat îşi poate sau nu îndeplini cota de 
grâne și îi trimitea pe țărani în lagărele siberiene sau chiar îi executa. Raportul lui 
Porokhiavsky trimis ziarului «Svoboda» se încheie cu concluzia că «existenta fizică a 
poporului ucrainean este într-unul din cele mai mari pericole». 

"Tragedia de pe Nistru a continuat în 1932 şi 1933, 
România se confrunta cu o problemă specială având în vedere că nu existau încă 
relaţii diplomatice cu URSS. Ceea ce a făcut, a fost să-i primească pe refugiații 
ucraineni şi să-i ajute pentru a-şi croi în România o nouă viață. 

